INSP: Aproape 105.000 de cazuri de infecții respiratorii, raportate în săptămâna 9-15 decembrie, în creștere față de săptămâna anterioară
Aproape 105.000 de cazuri de infecții respiratorii au fost raportate, la nivel național, în săptămâna 9-15 decembrie, numărul fiind mai mare față de săptămâna anterioară, arată datele publicate pe site-ul Institutului Național de Sănătate Publică (INSP). Totodată, au fost 1.421 de cazuri de gripă clinică la nivel național și 39 de cazuri de gripă confirmate de laborator. De asemenea, s-au semnalat 45 de cazuri de Infecții Respiratorii Acute Severe (SARI).